**Csongrád Város Polgármesterétől**  **M**

Száma: Fjl/708-2/2023.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2023. augusztus 28-i ülésére**

Tárgy: A Pure-Music Kft. kérelme üzemeltetési szerződés módosítására

Tisztelt Bizottság!

A Pure Music Kft. 2013. óta üzemelteti a Csongrád, Körös-toroki vállalkozói udvart, és szervezője a nyári Körös-toroki Napok rendezvénysorozatnak. A cég által fizetett éves üzemeltetési díj a szerződés alapján 10.000.000 Ft + ÁFA, a szerződés lejárati dátuma 2024. december 31. napja.

A vállalkozó 2023. augusztus 9. napján benyújtott kérelmében kezdeményezte az üzemeltetési szerződésének módosítását, olyan módon, hogy az üzemeltetetésbe adott területnek ne képezze tárgyát a csongrádi 5947 helyrajzi számon lévő focipálya melletti, az út felé eső területrész, melyet a Kft. a KTN napok idején pavilonok, kiskereskedelmi egységek részére lett volna jogosult bérbeadás útján hasznosítani. Mivel a Homokföveny Szociális Szövetkezet három vállalkozónak (halsütő, lángos sütő, üdítős pavilon) adta bérbe a területrészt, így az kiesett a cég érdekköréből, és nem tudta hasznosítani, bérleti díj bevétele ebből nem származott. Ennek alapján kérte az éves bérleti díj 1.000.000 Ft + ÁFA összeggel történő csökkentését.

Javasolom a bizottságnak a Kft. kérelmének elfogadását, tekintettel arra, hogy a Homokföveny szövetkezetnek a területrész bérbeadásából közel azonos összegű bevétele keletkezett.

Kérem az előterjesztés megtárgyalását, és a határozati havaslat elfogadását.

**HATÁROZATI JAVASLAT**

Csongrád Városi Önkormányzat Városgazdasági, Ügyrendi és Összeférhetetlenségi Bizottsága megtárgyalta „A Pure-Music Kft. kérelme üzemeltetési szerződés módosítására” tárgyú előterjesztést, és az alábbi határozatot hozza:

A bizottság a Pure-Music Kft. 2023. évre vonatkozó bérleti díj csökkentési kérelmét támogatja, és – a hasznostás alól kiesett területrész kompenzációjaként – egyetért a Kft. 2023. évi bérleti díjának 9.000.000 Ft + ÁFA összegre történő módosításra.

A bizottság felkéri a polgármestert a fentiek szerinti szerződés módosítás aláírására.

Felelős: Bedő Tamás polgármester

Határidő: azonnal

Csongrád, 2023. augusztus 24.

 Bedő Tamás

 polgármester